Бақсары Райжанұлы

Бақсары Райжанұлы (1680, қазіргі Ресей Федерациясы, Қорған облысы, Манушин ауданы — 1779, сонда) — батыр.Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.ISBN 9965-893-73-Х 

Керей руының ашамайлы тармағынан шыққан. 1700–1760 жылдары Еділ және Жоңғар қалмақтарының шапқыншылығынан мұсылман жұртшылығын (қазақ, ноғай, қарақалпақ, башқұрт, татарларды) қорғау жолында аты кең тарады. Бақсары батыр туралы Жанкісі Көшекұлы (1734–1817), Жанақ Жаңабатырұлы (1768–1850), Сегіз сері Шақшақұлының (1818–1854), т.б. 7 нұсқалы тарихи жыр, қиссалары, Балуан Шолақтың “ақсары ата” деген әні сақталған. Батырдың атында елді мекен, темір жол бекеті және көл бар.«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, II том;

Дереккөздер

Санат:1680 жылы туғандар
Санат:Ресейде туғандар
Санат:1779 жылы қайтыс болғандар
Санат:Қазақ батырлары